Page:King Alfred's West-Saxon Version of Gregory's Pastoral Care (2).djvu/72

Hatton MS.] eom her. Hwæt wenstu nu, gif hwelc forworht monn cymð, & bitt urne hwelcne ðæt we hine læden to sumum ricum menn, & him geðingien ðonne he wið hine iersað? Gif he me ðonne cúð ne bið, ne nán monn his hiredes, ic wille him suiðe ræðe andwyrdan & cueðan: Ne mæg ic ðæt ærendigean: ic ne eom him sua hiwcuð. Gif we ðonne scomiað ðæt we to uncuðum monnum suelc sprecen, hu durre we ðonne to Gode suelc sprecan? Oððe hu dearr se gripan on ða scire ðæt he ærendige oðrum monnum to Gode, se [se] ðe hine selfne hiwcuðne ne ongiet Gode ður(h) his lifes geearnunga? Oððe hu dearr he ðingian oðrum monnum, & nat hwæþer him selfum geðingod bið? He mæg ondrædan ðæt he for his ægnum scyldum mare ierre gewyrce. Ealle we witon bi monnum, se se ðe bitt ðone monn ðæt him ðingie wið oderne ðe he bið eac ierre, ðæt irsigende mod he gegremeð, & wierse ierre he astyreð. Geðencen ðæt ða ðe ðonne giet ðisse worolde wilniað, & [h]ealden hie ðæt hie mid hira ðingengum hefigre ierre ne ástyrien ðæs ðearlwisan deman. Healden hie hie ðonne hie gitsiað sua micles ealdordomes ðæt hie ne weorðen ealdormenn to forlore hira hieramonnum. Ac pinsige ælc mom hiene selfne georne, ðylæs he durre underfon ðonne lareowdom ðæs folces ða hwile ðe him ænig unðeaw on ricsige. Ne wilnige se na beon ðingere for oðerra scylde se ðe bið mid his agenum gescinded.

XI. Hwelc se beon sceal se ðe ðærto cuman ne sceal.

Bi ðon cuæð sio úplice stemn to Moyse ðæt he sceolde beodan

to intercede for him with another, who is angry with the interceder also, irritates the angry mind and arouses worse anger. Let those consider this who still desire this world, and avoid arousing with their intercessions more violent anger of the severe Judge, lest, when they covet so great authority, they lead their disciples into destruction. But let every one carefully examine himself, lest he presume to undertake the office of instruction whilst any vice prevail within him. Let him not desire to intercede for the sins of others who is disgraced with his own.

XXI. What kind of man is not to attain thereto.

About which the sublime voice commanded Moses to tell Aaron